זאזי ביטס

זאזי אוליביה ביטס (באנגלית; Zazie Olivia Beetz; נולדה ב-25 במאי 1991) היא שחקנית אמריקאית-גרמנייה, הידועה ביותר בתפקיד ונסה בסדרת הטלוויזיה "אטלנטה", ובזכות תפקידה כדומינו בסרט "דדפול 2".

 ביוגרפיה 
זאזי ביטס נולדה בברלין, גרמניה. אביה הוא נגר גרמני שהיגר לארצות הברית בשנת 1990 לאחר נפילת חומת ברלין, ואמה היא עובדת סוציאלית אפרו-אמריקאית, במקור מניו יורק. ביטס התחנכה בפעוטון בברלין ולאחר מכן בגן ילדים בניו יורק, לפני שעברה עם משפחה לשם באופן קבוע בגיל שמונה. דיברה גרמנית ואנגלית עם משפחתה בבית. גדלה בשכונת וושינגטון הייטס שבמנהטן, ניו יורק. הוריה נפרדו כאשר הייתה צעירה. לביטס ישנה אזרחות כפולה, אמריקאית וגרמנית. ביטס השתתפה בהצגות תיאטרון מילדותה, היא למדה משחק בבית הספר לאמנויות של הארלם, ובתיכון לה גוארדיה לאמנויות אותם סיימה בשנת 2009. כמו כן, קיבלה תואר ראשון בצרפתית מסקידמור קולג', אותם סיימה ב-2013.

שמה "זאזי" ניתן לה על שם הדמות הראשית ברומן "זאזי במטרו" של הסופר הצרפתי רמון קנו.

 קריירה 
בשנת 2016 שיחקה בתור ויקטוריה בסרט הדרמה "זאבים", לצד מייקל שאנון וקארלה גוג'ינו. באותה שנה החלה לשחק בסדרת הטלוויזיה הקומית זוכת פרס אמי ופרס גלובוס הזהב "אטלנטה" של רשת FX, בדמותה של ונסה "ואן" קיפר, חברתו לשעבר ואם בתו של ארן (דונלד גלובר). בשנת 2018 קיבלה ביטס מועמדות לפרס אמי לשחקנית המשנה הטובה ביותר בסדרה קומית.

בשנת 2017 גילמה את דנה בסרט האסונות "הסערה" בכיכובו של ג'רארד באטלר.

בשנת 2019 שיחקה לצדה ארמי האמר בסרט האימה הפסיכולוגי "פצעים", סרט מקורי של הולו שעלה יותר מאוחר גם לשירות הסטרימינג של נטפליקס ברחבי העולם. שיחקה גם בסרט הספורט שביים סטיבן סודרברג; "ציפור בשחקים" של נטפליקס, וכן בסרט המותחן הפסיכולוגי "ג'וקר", זוכה שני פרסי אוסקר שביים טוד פיליפס וגם הפיק אותו לצד בראדלי קופר. בסוף שנה זו עלה הסרט "לוסי בשמיים", בו כיכבה ביטס לצד נטלי פורטמן, וגם הסרט "סיברג" , מותחן פוליטי בו כיכבה לצדה של קריסטן סטיוארט, וכן ושיחקה בתפקיד אורח בסדרת האנתולוגיה "אזור הדמדומים" של רשת CBS, המהווה גרסה מחודשת לסדרה "אזור הדמדומים".

בשנת 2020 שיחק במותחן העל טבעי "תשעה ימים".

בשנת 2021 החלה לדבב את דמותה של אמבר בנט בסדרת האנימציה "בלתי מנוצח" מבית פריים וידאו.

בשנת 2022 דיבבה את דיאן פוקסינגטון בסרט "לא רעים בכלל".

 פילמוגרפיה 
 קולנוע 
+שנהסרטתפקידהערות2015ג'יימס ווייטבחורה #1Applesauceריין2016Wolvesויקטוריה2017הסערהדנה2018Sollers PointקורטניDead Pigsאנג'ידדפול 2דומינוSliceאסטריד2019פצעיםאליסיהציפור בשחקיםסאםסיברגדורותי ג'מאלג'וקרסופיה דאמונדלוסי בשמייםארין אקלס2020תשעה ימיםאמהStill Hereקיישה2021נקמה מרהמרי פילדספלאמליםדוטידיבוב2022לא רעים בכללדיאן פוקסינגטוןדיבוב רכבת הקליעהורנט2024ג'וקר: טירוף בשנייםסופיה דאמונד2025לא רעים בכלל 2דיאן פוקסינגטוןדיבובThe DutchmanקאיהTBAGood Luck, Have Fun, Don't Die

 טלוויזיה 
+שנהסדרהתפקידהערות2016–2018אטלנטהונסה "ואן" קיפר10 פרקים
מועמדת פרס אמי לבידור בפריים טיים לשחקנית משנה בסדרת קומדיה (אנ') (2018)2016–2019איזינואל4 פרקים2019אזור הדמדומים (אנ')סופיה גלסוןפרק: "Blurryman"2020רובוט צ'יקןדיבוב; פרק: "Callie Greenhouse in: Fun. Sad. Epic. Tragic."סרט ביתי: הנסיכה הקסומההנסיכה ביטרקאפ2 פרקים2021בלתי מנוצחאמבר בנטדיבוב; 8 פרקים2023Full Circleהרמונימיני-סדרהההיסטוריה המטורפת של העולם – חלק 2מריה מגדלנה3 פרקיםמראה שחורהסופרק: "Mazey Day"

קישורים חיצוניים

 הערות שוליים 

קטגוריה:שחקניות קולנוע וטלוויזיה אפרו-אמריקאיות
קטגוריה:שחקניות קולנוע וטלוויזיה גרמניות
קטגוריה:מהגרות מגרמניה לארצות הברית
קטגוריה:אמריקאיות ממוצא גרמני
קטגוריה:בוגרות מכללת סקידמור
קטגוריה:בוגרי מכללת סקידמור
קטגוריה:אמריקאיות שנולדו ב-1991
קטגוריה:אמריקאים שנולדו ב-1991